Dumitru Coarnă, acuzat de ipocrizie: Liderul sindical s-a pensionat la 45 de ani, iar acum îi critică pe cei care fac la fel

Liderul sindical din Poliție, Dumitru Coarnă, a criticat în termeni extrem de duri în ultima perioadă numărul masiv de pensionări din interiorul Ministerului de Interne la vârste cuprinse între 40-45 de ani.

”Aţa s-a ajuns în ministerul de Interne: vreau și eu. Păi în ultimele șase luni fac și eu salariul pensia mai mare și mă pensionez și pe mine cu 10 mii. Așa se face. După care a pensionat-o și a doua zi a angajat-o pe aceeași funcție. Popescu Alina se numește, 44 de ani, din Slatina”, a fost una din declarațiile de protest ale liderului sindical.

Acesta lucru a atras atenția unui polițist care a transmis colegilor o scrisoare deschisă în care dezvălui că la rândul său Dumitru Coarnă s-a pensionat la 45 de ani și acum încasează lunar, din pensie + salariu, peste 14.000 de lei.

Contactat de Realitatea TV, Dumitru Coarnă a confirmat spusele polițistului, dar a precizat că motivele au fost de natură medicală.

"Deci am fost pensionat medical. Am fost găsit la un control de rutină cu o problemă la plămânul stâng. Am fost trimis la spitalul Gerota Dionisie Lupu. Am fost băgat în comisia de Medicina Muncii, comisia de Medicina Muncii m-a clasat în gradul 3”, a afirmat Dumitru Coarnă.

Potrivit declaraţiei de avere depusă pentru 2016, Dumitru Coarnă a avut trei venituri. El a câştigat 14.700 de lei ca membru al Comitetului Economic şi Social şi 52.800 de lei pensie. Cei mai mulţi bani au venit însă de la Sindicatul Naţional al Poliţiştilor, de unde, în 2016, Dumitru Coarnă a avut un venit de peste 100 de mii de lei.

